સાવરણાની સળી બાળકની ડાબી આંખમાં ધૂસી જતાં તેની આંખની કીકી બહાર આવી ગઇ હતી. જેથી તેને તાત્કાલીક સારવાર માટે હોસ્પિટલમાં ખસેડવામાં આવ્યો હતો. શહેરકોટડા પોલીસ આ મુદ્દે ગુનો દાખલ કરીને તપાસ શરૂ કરી હતી. આ સમયે બંને પરિવાર વચ્ચે સમાધાન થઇ ગયું હતું. જેમાં ઇજાગ્રસ્ત બાળકની સારવાર માટે એક લાખ રૂપિયા કિશોરના પરિવારજનોએ આપ્યા હતા. પોલીસે કરેલી ફરિયાદ રદ કરવા માટે કિશોરના પરિવારજનોએ હાઇકોર્ટમાં પિટિશન ફાઇલ કરી હતી. જેમાં હાઇકોર્ટે તમામ મામલો ધ્યાને લેતાં કિશોરના માતા પિતાના રોજબરોજ થતા ઝઘડાની અસર કિશોર પર પડી હોવાથી તે ઝઘડો કરતાં શીખ્યો હોવાનું અવલોકન કર્યું હતું. હાઇકોર્ટે કિશોરનાં લાંબા ભવિષ્યની ચિંતા કરતાં પોલીસે કરેલી ફરિયાદ રદ કરી છે ત્યારે કિશોરનું કાઉન્સિલિંગ કરાવવાનો આદેશ કર્યો છે. આ સિવાય ઇજાગ્રસ્ત બાળકને રાજ્ય સરકાર વળતર આપે અને સિવિલ હોસ્પિટલ તેની યોગ્ય ટ્રીટમેન્ટ કરે તેવો આદેશ કર્યો છે.